જોડીયા ગ્રામ પંચાયતનો એક કુવો જે પીવાના પાણી માટેનો સોર્સ હતો તે કુવો ડુબમાં ગયા બાદ વૈકલ્પિક વ્યવસ્થા કરી પાણી પૂરૂં પાડવામાં આવતું હતું અને ઉંડ-ર ડેમમાંથી પણ થોડુ ઘણું પાણી મળવાને કારણે ગામમાં પાણીની સ્થિતિ સારી રહી હતી. પરંતુ 10 દિવસથી ઉંડ-ર ડેમમાંથી મળતું પાણી પણ તંત્ર દ્વારા એક ઝાટકે બંધ કરી દેવાયા બાદ પંચાયતે પાણીની વૈકલ્પિક વ્યવસ્થા કરવા અંગે ચાર દિવસ પૂર્વે કલેકટરને આવેદન આપ્યા બાદ કલેકટરની મધ્યસ્થીથી વૈકલ્પિક પાણી વિતરણ શરૂ કરવામાં આવી હતી. જે સોર્સ પણ ડૂકી ગયા બાદ પાણીનો પ્રશ્ન ઉભો થતા ગ્રામ પંચાયતે ઉંડ-ર ડેમમાંથી પાણી આપવાની માંગ દોહરાવી હતી. પરંતુ વીજ સતાવાળાઓએ તે માટે વીજ પુરવઠો આપવાનો ઇન્કાર કરી દીધો હતો.